Гэты сэрвіс (малюнак 1) даступны анлайн і дазваляе карыстальніку пераўтварыць маўленне ў электронны тэкст анлайн. На ўваход сэрвісу можа падавацца фанаграма маўленчых слоў тэматычных даменаў памерам не больш за 20 MB, на выхадзе сэрвіс дае распазнаны электронны тэкст фанаграмы. Фанаграма можа быць загружана на сэрвіс з цвёрдага дыску камп’ютара ў фармаце .wav ці запісана праз магчымасці аўдыязапісу сэрвісу. На дадзены момант сэрвіс распазнае беларускамоўнае маўленне наступных тэматычных даменаў: вопратка, гарады, лікі, спантаннае маўленне. Спіс даменаў будзе папаўняцца.